Diari Oficial de la Generalitat Valenciana


Sumari del DOGV 9030, del 01-03-2021 (2021/1627)

RESOLUCIÓ de 19 de febrer de 2021, de la Presidència de la Generalitat, per la qual es proveeix un lloc de treball anunciat per la convocatòria 1/2021, de 15 de gener de 2021.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/1627


Data del document
:   19-02-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 19 de febrer de 2021, de la Presidència de la Generalitat, per la qual es proveeix un lloc de treball anunciat per la convocatòria 1/2021, de 15 de gener de 2021. [2021/1627]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió pel procediment de lliure designació del lloc de treball 27700, cap del Servei d'Estudis i Prospectiva, de naturalesa funcionarial, convocatòria 1/2021, de 15 de gener 2021 (DOGV 9004, 25.01.2021), resulta que s'hi han presentat sis aspirants que compleixen els requisits exigits d'acord amb la classificació del lloc de treball.  
Considerant les funcions assignades al lloc i l'àmbit material en el qual aquestes es desenvolupen tenint en compte les competències de la Direcció General d'Anàlisi i Polítiques Públiques, òrgan al qual està adscrit el lloc, establides en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat, es considera com a candidata idònia per al lloc Elena Cebrián Calvo, atesos els mèrits al·legats i acreditats, especialment la seua formació acadèmica, cursos de formació i perfeccionament i experiència professional en diferents llocs de treball amb funcions d'assessorament o elaboració d'informes en matèria d'anàlisi i prospectiva i nivell de responsabilitat similar al lloc convocat.  
  
De conformitat amb el que disposen la base quarta de la resolució de la convocatòria esmentada, així com l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en l'article 62 del Decret 3/2017, de 13 de Gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat seté de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Primer  
Nomenar Elena Cebrián Calvo, funcionària de carrera de l'Administració de l'Estat, cap del Servei d'Estudis i Prospectiva, lloc número 27730, grup A1, complement de destinació nivell 28 i complement específic.  
  
Segon  
La presa de possessió es produirà el dia 1 de març de 2021 i cessarà en el lloc que actualment estiga ocupant el dia anterior a aquest.  
  
  
Tercer  
Elena Cebrián Calvo, funcionària de carrera de l'Administració de l'Estat, no s'integrarà en l'Administració de la Generalitat, de conformitat amb allò que disposa l'article 29 de la Llei 10/2010, de 9 de juliol, d'ordenació i gestió de la funció pública valenciana.  
  
Contra la present resolució que posa fi a la via administrativa es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 19 de febrer de 2021.- El president de la Generalitat, p. d. (R 19.07.2019; DOGV 8596, 22.07.2019), el sotssecretari: Emili Josep Sampio Morales.